**Visita de final d’obres de l’alcalde**

**Completades les obres de pacificació del carrer de Sant Pere**

**L’alcalde del Prat, Lluís Mijoler, visitarà demà, dijous 27 de gener, a les 17h el tram final de les obres, acompanyat per l’actual tinenta d’alcalde de l’àrea d’Urbanisme, Alba Bou. També hi assistirà el primer tinent d’alcalde, Juan Pedro Pérez.**

Les obres de pacificació i renovació del carrer de Sant Pere, que es van iniciar el maig de 2021, s’han finalitzat aquesta mateixa setmana. Per això, l’alcalde del Prat visitarà demà *in situ* el carrer de Sant Pere, acompanyat per l’actual tinenta d’alcalde de l’àrea d’Urbanisme, Alba Bou. També hi assistirà el primer tinent d’alcalde, Juan Pedro Pérez.

Aquesta intervenció ha servit per integrar la calçada i les voreres del carrer de Sant Pere en una plataforma única, per tal de prioritzar la mobilitat dels vianants front a l’ús dels vehicles privats motoritzats, en el marc del conjunt d’actuacions que l’Ajuntament està emprenent amb aquest objectiu en diferents punts de la ciutat. Al carrer de Sant Pere, els treballs de pacificació s’han acompanyat de la construcció d’una nova de xarxa clavegueram, i la renovació dels seus serveis d’aigua potable, de l’enllumenat públic i de la infraestructura de les instal·lacions de fibra òptica.

El maig de 2021, les obres al carrer de Sant Pere van començar a l’alçada de l’Avinguda de Verge de Montserrat en direcció cap a Lo Gaiter de Llobregat. Serà en el creuament de Sant Pere amb Lo Gaiter de Llobregat on demà es farà la visita institucional, que podran cobrir els mitjans interessats.

Després d’aquesta visita d’obres, es farà també una sessió informativa per al veïnat, en què s’informarà de les properes pacificacions previstes en aquesta mateixa zona de la ciutat, als carrers de Sant Boi i de Viladecans. Aquesta sessió informativa serà a les 19 h al Cèntric Espai Cultural.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **Acte** | Visita a les obres de pacificació del c/ Sant Pere |
| **Dia** | Dijous, 27 de gener de 2022 |
| **Visita d’obres** | 17 h: c/Sant Pere amb c/Lo Gaiter de Llobregat |
| **Sessió informativa** | 19 h: Cèntric Espai Cultural (Plaça de Catalunya, 39-41) |
|  |
|  |  |